CELEX: 32021D1990
Language: hu
Date: 2021-11-15 00:00:00
Title: A Tanács (KKBP) 2021/1990 határozata (2021. november 15.) a fehéroroszországi [helyesen: belarusz] helyzetre tekintettel hozott korlátozó intézkedésekről szóló 2012/642/KKBP határozat módosításáról

2021.11.16.   
               
               
                  HU
               
               
                  Az Európai Unió Hivatalos Lapja
               
               
                  L 405/10
               
            
         A TANÁCS (KKBP) 2021/1990 HATÁROZATA
         (2021. november 15.)
         a fehéroroszországi [helyesen: belarusz] helyzetre tekintettel hozott korlátozó intézkedésekről szóló 2012/642/KKBP határozat módosításáról
         AZ EURÓPAI UNIÓ TANÁCSA,
         tekintettel az Európai Unióról szóló szerződésre és különösen annak 29. cikkére,
         tekintettel az Unió külügyi és biztonságpolitikai főképviselőjének javaslatára,
         mivel:
         
                     (1)
                  
                  
                     A Tanács 2012. október 15-én elfogadta a fehéroroszországi [helyesen: belarusz] helyzetre tekintettel hozott korlátozó intézkedésekről szóló 2012/642/KKBP határozatot (1).
                  
               
                     (2)
                  
                  
                     Az Európai Tanács 2021. október 21-én és 22-én következtetéseket fogadott el, amelyekben kijelentette, hogy nem fogja elfogadni harmadik országok arra irányuló kísérletét, hogy politikai célokból eszközként használják a migránsokat, elítélte az EU határain elkövetett valamennyi hibrid támadást, és hangsúlyozta, hogy ennek megfelelően fog reagálni. Aláhúzta, hogy az EU továbbra is fel fog lépni a belarusz rezsim által indított, folyamatban lévő hibrid támadással szemben, többek között azáltal, hogy – a fokozatos megközelítésével összhangban – sürgősen további korlátozó intézkedéseket fogad el személyekkel és jogi szervezetekkel szemben.
                  
               
                     (3)
                  
                  
                     A helyzet súlyosságára tekintettel a Tanács úgy véli, hogy módosítani kell a 2012/642/KKBP határozatban foglalt jegyzékbevételi kritériumokat, hogy lehetővé váljon a Lukasenka-rezsim tevékenységeit szervező vagy azokhoz hozzájáruló azon természetes vagy jogi személyekkel, szervezetekkel vagy szervekkel szemben célzott korlátozó intézkedések alkalmazása, akik vagy amelyek megkönnyítik az Unió külső határainak jogellenes átlépését, illetve tiltott áruk szállítását és korlátozás alá eső áruk – beleértve a veszélyes árukat is – jogellenes szállítását valamely tagállam területére.
                  
               
                     (4)
                  
                  
                     A 2012/642/KKBP határozatot ezért ennek megfelelően módosítani kell,
                  
               ELFOGADTA EZT A HATÁROZATOT:
         
            1. cikk
            A 2012/642/KKBP határozat a következőképpen módosul:
            
                        1.
                     
                     
                        A 3. cikk (1) bekezdésének helyébe a következő szöveg lép:
                        
                           „(1)   A tagállamok megteszik a szükséges intézkedéseket, hogy megakadályozzák a mellékletben felsorolt azon személyeknek a területeikre történő belépését vagy azokon történő átutazását, akik:
                           
                                       a)
                                    
                                    
                                       felelősek súlyos emberi jogi jogsértésekért vagy a civil társadalom és a demokratikus ellenzék elnyomásáért, illetve akiknek a tevékenységei egyéb módon súlyosan aláássák a demokráciát vagy a jogállamiságot Belaruszban, valamint a velük kapcsolatban álló személyekét;
                                    
                                 
                                       b)
                                    
                                    
                                       hasznot húznak a Lukasenka-rezsimből, vagy támogatják azt; vagy
                                    
                                 
                                       c)
                                    
                                    
                                       szervezik a Lukasenka-rezsim azon tevékenységeit, vagy hozzájárulnak azokhoz, amelyek megkönnyítik:
                                       
                                                   i.
                                                
                                                
                                                   az Unió külső határainak jogellenes átlépését; vagy
                                                
                                             
                                                   ii.
                                                
                                                
                                                   tiltott áruk szállítását és korlátozás alá eső áruk – beleértve a veszélyes árukat is – jogellenes szállítását valamely tagállam területére.”
                                                
                                             
                                 
                     
                  
                        2.
                     
                     
                        A 4. cikk (1) bekezdésének helyébe a következő szöveg lép:
                        
                           „(1)   Be kell fagyasztani a mellékletben felsorolt olyan személyekhez, szervezetekhez vagy szervekhez tartozó, a tulajdonukban, birtokukban vagy ellenőrzésük alatt álló valamennyi pénzeszközt és gazdasági erőforrást, akik vagy amelyek teljesítik a következő kritériumok bármelyikét:
                           
                                       a)
                                    
                                    
                                       olyan személyek, szervezetek vagy szervek, akik vagy amelyek felelősek súlyos emberi jogi jogsértésekért vagy a civil társadalom és a demokratikus ellenzék elnyomásáért, illetve akiknek vagy amelyeknek a tevékenységei egyéb módon súlyosan aláássák a demokráciát vagy a jogállamiságot Belaruszban, valamint az ilyen személyekkel, szervezetekkel vagy szervekkel kapcsolatban álló bármely természetes vagy jogi személyek, szervezetek vagy szervek;
                                    
                                 
                                       b)
                                    
                                    
                                       olyan természetes vagy jogi személyek, szervezetek vagy szervek, akik vagy amelyek hasznot húznak a Lukasenka-rezsimből, vagy támogatják azt;
                                    
                                 
                                       c)
                                    
                                    
                                       olyan természetes vagy jogi személyek, szervezetek vagy szervek, akik vagy amelyek szervezik a Lukasenka-rezsim azon tevékenységeit, vagy hozzájárulnak azokhoz, amelyek megkönnyítik:
                                       
                                                   i.
                                                
                                                
                                                   az Unió külső határainak jogellenes átlépését; vagy
                                                
                                             
                                                   ii.
                                                
                                                
                                                   tiltott áruk szállítását és korlátozás alá eső áruk – beleértve a veszélyes árukat is – jogellenes szállítását valamely tagállam területére;
                                                
                                             
                                 
                                       d)
                                    
                                    
                                       olyan jogi személyek, szervezetek vagy szervek, amelyek az a), b) vagy c) pont alá eső személyek, szervezetek vagy szervek tulajdonában vagy ellenőrzése alatt állnak.”
                                    
                                 
                     
                  
         
            2. cikk
            Ez a határozat az Európai Unió Hivatalos Lapjában való kihirdetését követő napon lép hatályba.
         
         
            Kelt Brüsszelben, 2021. november 15-én.
            
               
                  a Tanács részéről
               
               
                  az elnök
               
               J. BORRELL FONTELLES
            
         
         
            (1)  A Tanács 2012/642/KKBP határozata (2012. október 15.) a fehéroroszországi helyzetre tekintettel hozott korlátozó intézkedésekről (HL L 285., 2012.10.17., 1. o.).